S-372/2019

Mál þetta, sem þingfest var og dómtekið fimmtudaginn 22. ágúst sl., er höfðað með ákæru lögreglustjórans á Suðurlandi þann 12. júlí sl., á hendur X

I. fyrir þjófnað með því að hafa, þriðjudaginn 17. júlí 2018 kl. 18:20, á eldneytisdælu Olíuverslunar Íslands, Álfabakka 2 í Reykjavík, stolið eldsneyti með því að dæla bensíni á bifreiðina […] að verðmæti kr. 3.001 og ekið á brott án þess að greiða fyrir umrætt eldsneyti.

II. fyrir þjófnað með því að hafa, mánudaginn 10. september 2018 kl. 11:04, á eldneytisdælu Olíuverslunar Íslands, Arnbergi á Selfossi, stolið eldsneyti með því að dæla bensíni á bifreiðina […] að verðmæti kr. 5.073 og ekið á brott án þess að greiða fyrir umrætt eldsneyti.

III. fyrir þjófnað með því að hafa, þriðjudaginn 23. október 2018 kl. 19:13, á eldneytisdælu Olíuverslunar Íslands, Norðlingabraut 7 í Reykjavík, stolið eldsneyti með því að dæla bensíni á svarta bifreið af gerðinni […] að verðmæti kr. 11.433 og ekið á brott án þess að greiða fyrir umrætt eldsneyti.

IV. fyrir þjófnað með því að hafa, fimmtudaginn 25. október 2018 kl. 15:26, á eldneytisdælu Olíuverslunar Íslands, Norðlingabraut 7 í Reykjavík, stolið eldsneyti með því að dæla bensíni á bifreiðina […] að verðmæti kr. 11.478 og ekið á brott án þess að greiða fyrir umrætt eldsneyti.

V. fyrir þjófnað með því að hafa, sunnudaginn 28. október 2018 kl. 18:31, á eldneytisdælu Olíuverslunar Íslands, Álfheimum 49 í Reykjavík, stolið eldsneyti með því að dæla bensíni á svarta bifreið af gerðinni […] að verðmæti kr. 12.109 og ekið á brott án þess að greiða fyrir umrætt eldsneyti.

VI. fyrir þjófnað með því að hafa, mánudaginn 29. október 2018 kl. 19:25, á eldneytisdælu Olíuverslunar Íslands, Gullinbrú í Reykjavík, stolið eldsneyti með því að dæla bensíni á svarta bifreið af gerðinni […] að verðmæti kr. 12.490 og ekið á brott án þess að greiða fyrir umrætt eldsneyti.

VII. fyrir þjófnað með því að hafa, þriðjudaginn 30. október 2018 kl. 12:07, á eldneytisdælu Olíuverslunar Íslands, Álfabakka 2 í Reykjavík, stolið eldsneyti með því að dæla bensíni á bifreiðina […] að verðmæti kr. 12.299 og ekið á brott án þess að greiða fyrir umrætt eldsneyti.

Teljast brot ákærða samkvæmt öllum liðum ákæru varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Í málinu er af hálfu Olíuverslunar Íslands hf., gerð krafa um að ákærða verði gert að greiða Olíuverslun Íslands hf. kr. 67.883. auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá þeim dögum sem þjófnaður á sér stað þar til mánuður er liðinn frá birtingu kröfunnar, en síðan dráttavaxta, samkvæmt 1. mgr. 6. gr. sbr. 9. gr. sömu laga, frá þeim degi til greiðsludags. Þá er krafist málskostnaðar fyrir héraðsdómi úr hendi ákærða að mati dómsins eða samkvæmt síðar framlögðum málskostnaðarreikningi komi til málflutnings í málinu skv. 176. gr. laga um meðferð sakamála nr. 88/2008.

Ákærði mætti ekki við þingfestingu málsins þrátt fyrir lögmæta birtingu ákæru þann 12. ágúst sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði tvisvar sinnum áður sætt refsingu fyrir þjófnaðarbrot. Þann 29. apríl 2019 var ákærði dæmdur í 30 daga fangelsi skilorðsbundið í tvö ár, meðal annars fyrir þjófnaðarbrot. Brot það sem ákærði er nú fundinn sekur um er framið fyrir uppkvaðningu áðurgreinds dóms og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940. Er það mat dómsins að brot það sem ákærði er nú sakfelldur fyrir hefði ekki leitt til þyngri refsingar en ákærða var gert að sæta í áðurgreindum dómi. Verður ákærða því ekki gerð sérstök refsing í máli þessu.

Engan sakarkostnað leiddi af máli þessu.

Í gögnum málsins er að finna skjal með bótakröfu vegna ákæruliða I.VII. Framangreint skjal uppfyllir að mati dómsins skilyrði 2. mgr. 173. gr. laga nr. 88/2008, um greinargerð kröfuhafa. Ákærði hefur verið fundinn sekur um brot þau sem greinir í ákæru og ber ábyrgð á tjóni því er af brotum hans hlaust. Að framangreindu virtu þykir rétt að fallast á kröfu bótakrefjanda, líkt og greinir í dómsorði. Samkvæmt gögnum málsins var umrædd bótakrafa birt á skráðu lögheimili ákærða með ákæru og fyrirkalli þann 12. ágúst sl. Vegna vanreifunar verður ekki fallist á kröfu um vexti samkvæmt 1. mgr. 8. gr. laga um vexti og verðtryggingu nr. 38/2001. Ber því að vísa vaxtakröfunni frá dómi. Þá er fallist á kröfu um dráttarvexti samkvæmt 1. mgr. 6. gr. sbr. 9. gr. sömu laga.

Í-kvk-nf E-kvk-nf G-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærða, X, er ekki gerð sérstök refsing.

Ákærði greiði Olíuverzlun Íslands hf. skaðabætur að fjárhæð kr. 67.883. ásamt dráttarvöxtum samkvæmt 1. mgr. 6. gr. sbr. 9. gr. sömu laga af þeirri fjárhæð frá 12. september 2019 til greiðsludags.

Í-kvk-nf E-kvk-nf G-kvk-nf.